
Kaišiadorių kultūros centro
2024 m. balandžio mėnesio renginiai
	Data, laikas
	Renginys
	Vieta
	Atsakingas asmuo
	Aprašas

	5 d. 
19 val.
	Misterija ,,Skambantys raštai”
	Kaišiadorių kultūros centro žiūrovų salė
	Lina Urbanavičienė
	Kauno kultūros centras projekto „Skambantys raštai”, kurio kulminacija tapo specialiai projektui surežisuotas teatralizuotas muzikinis pasirodymas.
Muzikinis spektaklis bus pristatomas.
Renginys nemokamas!

	10 d.
18.00  val.
	Ruslano  Kirilkino koncertinė programa ,,Apie tai kas tikra....“
	Kaišiadorių kultūros centro žiūrovų salė
	Lina Brazionienė
	Širdies balsais šnibždėsimės ir džiaugsimės apie laimingus žmones kurie nori gyventi ne tik „Akimirką šią“.
Tai lyg kiekvienas momentas Tave sutikus norisi Tau ištarti „Prisiglausk“.
Galimybe jausti meilę, šilumą kuri kiekvieną iš mūsų sustiprina pačiais sunkiausiais gyvenimo momentais ir kas viso šio gėrio kūrėjas. „Nebepaleisk“ šio jausmo niekada.
Ar tai tikra? Kas tai? Tai jausmas! Reikia tik ištarti „Nereikia nieko, Tik Tavęs!”

Bilietus galite įsigyti Bilietai.lt ir kultūros centre

	11 d. 18 val.
	Modesto Malinausko tapybos darbų parodos atidarymas
	Kaišiadorių kultūros centras
	Lina Urbanavičienė
	Kviečiame užsukti į netikėtą vyrišką pasaulį. Spalvų gausybė, fragmentiškas arba dominuojantis gamtos motyvas, fantasmagorinė mechanika – pagrindinės Madoesto Malinausko tapybą žyminčios gairės.

	16  d. 
   18.00 val.
	Filmas ,,Prezidentas”
	Kaišiadorių kultūros centro žiūrovų salė
	Lina Brazionienė
	Dokumentinio filmo „Prezidentas“ idėjos autoriai – Daiva Žeimytė- Bilienė ir Arūnas Valinskas – 2019-aisiais metais padarė su prezidentu viso gyvenimo interviu, kuris visapusiškai atskleidžia 10 metų Lietuvos prezidento pareigas ėjusio Valdo Adamkaus asmenybę ir požiūrį į daugybę jo gyvenimą lydėjusių istorinių įvykių. Filmą režisavo Giedrė Genevičiūtė. Muziką specialiai šiam filmui sukūrė kompozitorius Gediminas Zujus. Pasakodamas savo istoriją, kadenciją baigęs prezidentas, netikėtai sau pačiam, randa atsakymus į visą gyvenimą jį lydėjusius klausimus - kodėl vaikystėje šeimos meilės stokojęs V. Adamkus, gebėjo būti švelnus ir dėmesingas visiems jo gyvenimo kelyje sutiktiems žmonėms? Kodėl jis taip myli žmones? Ką jam reiškia meilė - jo Lietuvai ir jo Almai? Šiandien prezidento žinutė šviesaus atminimo žmonai, kurią jis ištarė filme, įgyja dar didesnę reikšmę. Lyg priminimas visiems, skamba ir dokumentiniame filme ištarti Valdo Adamkaus žodžiai apie meilę savo šaliai. Ką jam visada reiškė Lietuva? Ką ir kodėl jis dėl jos darė būdamas JAV? Ar jis galėjo nekandidatuoti į Lietuvos Respublikos Prezidentus? Žiūrovams netikėta pasirodys ne tik Valdo Adamkaus žmogiškoji pusė, bet ir jo gebėjimas gudriai, bet diplomatiškai išlaviruoti sudėtingose politinėse ir geopolitinėse situacijoje. Prezidentas kino juostoje papasakoja, kokiais būdais jam pavyko gauti leidimą sovietmečiu atvykti į Lietuvą ir dėl ko jo atsiprašė buvusi Vokietijos kanclerė Angela Merkel? Dokumentinis filmas „Prezidentas“ – tai lyderio, kuris yra vienas iš mūsų, istorija, leidžianti suvokti, koks iš tiesų žmogiškas gali būti valstybės vadovas.
Filmas lietuvių kalba, be subtitrų.
Režisierierės: Daiva Žiemytė – Bilienė ir Giedrė Genevičiūtė

	18 d.
18.00 val.
	Dalios Teišerskytės dainų
 ir poezijos vakaras ,,Aš sugrįšiu...“
	Kaišiadorių  kultūros centro žiūrovų salė
	Lina Brazionienė
	,,Pati nesu jokia nacionalinė vertybė, todėl manau, kad be mano poezijos pasaulis išgyventų...
Tačiau kažkaip pasirašė penkiolika knygų, virš keturių šimtų dainų tekstų." - rašė žinoma poetė Dalia Teišerskytė. 
Eilių iš jos poezijos knygos ,,Paskutinių lapų išleistuvės" ir dainų, kurias dainavo patys žymiausi Lietuvos estrados ir operos solistai, kaip S.Povilaitis, B. Petrikytė, M. Mikutavičius, J. Miščiukaitė, Neda, I. Valinskienė, B. Dambrauskaitė, V. Malinauskas, O. Karkauskaitė ir kiti,  kviečia pasiklausyti dainininkai Asta Pilypaitė, Paulius Bagdanavičius ir renginio vedėjas režisierius Giedrius Gustas.

Manome, kad daugelis išgirdę nustebs, kad tuos dainų tekstus parašė būtent Dalia Teišerskytė.


	20 d.
16.00 val.
	Šokių kolektyvo ,,Savingė“ 30-mečio renginys
	Kaišiadorių kultūros centro žiūrovų salė
	Angelė Pačėsienė
	Laiudiškų šokių kolektyvas ,,Savingė”, švęsiantis 30-uosius kūrybinės veiklos metus ir siekiant išsaugoti ir populiarinti   lietuvišką tautinio šokio tradiciją, organizuoja respublikinį šokių festivalį  ,,Subatos vakarėly 2024”. Dalyvaus kolektyvai iš
Palangos,Kauno,Elektrėnų,  Jurbarko, Panevėžio ir Marijampolės.

	25-27 d
	Teatro tarptautinis projektas ,,Vaidinam vieną pjesę”
	Kaišiadorių kultūros centro žiūrovų  ir II salės
	Jonas Andriulevičius
	Tarptautiniam mėgėjų teatro festivaliui „Vaidiname vieną pjesę“ pasirinkta B.
Brechto pjesė „Miesčioniškos vestuvės“. Pjesės tema – visuomenės moralinis dviveidiškumas, senovės papročių ir šių dienų konfliktas, atskleidžiamas per visose kultūrose vieną svarbiausių švenčių – vestuves. Žiūrovai galės palyginti šių temų interpretacijas skirtingose kultūrose bei susipažinti su vestuvių švenčių
ypatumais ir tradicijomis.
Festivalyje dalyvaus:
Kaišiadorių kultūros centro teatras, Birštono kultūros centro Vienkiemio teatras, Valkos miesto teatras (Latvija), Baghdati miesto teatras (Sakartvelas). Festivalyje taip pat dalyvaus Ukmergės kultūros centro (UKC) mėgėjų teatras „Vilko pėdsakas“, kuris kartu su Kaišiadorių senamiesčio bendruomene atliks įvairius
vestuvių tematikos performansus.

	Data, laikas
	Paroda
	Vieta
	Atsakingas asmuo
	Aprašas

	1-30 d.
	Dailės būrelio vaikų darbų paroda ,,Pavasaris”
	Prekybos centras ,,Norfa”
	Rita Galkuvienė
	Teminė dailės būrelio narių darbų paroda.

	1-30 d.
	Dailės būrelio vaikų darbų paroda ,,Pavasario paukščiai”
	UAB ,,Vandenys”
	Rita Galkuvienė
	Teminė dailės būrelio narių darbų paroda

	1-30 d.
	Dailės būrelio vaikų darbų paroda ,,Pavasario paukščiai”
	V. Giržado progimnazija
	Rita Galkuvienė
	Teminė dailės būrelio narių darbų paroda

	1-10 d
	Dailės būrelio vaikų darbų paroda ,,Vėlykinis kiaušinis”
	Kaišiadorių kultūros centro III a.
	Rita Galkuvienė
	Teminė dailės būrelio narių darbų paroda

	balandžio 11-gegužės 6 d.


	Modesto Malinausko tapybos paroda
	Kaišiadorių kultūros centras
	Lina Urbanavičienė
	Kviečiame užsukti į netikėtą vyrišką pasaulį. Spalvų gausybė, fragmentiškas arba dominuojantis gamtos motyvas, fantasmagorinė mechanika – pagrindinės Madoesto Malinausko tapybą žyminčios gairės.
Autoriaus darbuose nerasime tradicijos – tapytojo kuriamas pasaulis fiktyvus. Nuo kairiojo apatinio drobės kampo iki viršutinio dešinėje, kiekvienas paveikslo kvadratinis centimetras virsta sapnų iliuzija apgaubtu pasauliu. Menininkas suteikia galimybę ropštis į pasąmonę, tūnančią svetimoje galvoje. Nenuspėjami ir ryškūs nežinomi ryškūs nežinonomo pasaulio vingiai įtraukią žiūrovą į iškart pačių galvoje gimstančia istoriją. Sunku neįsivaizduoti pasakojimo Modesto Malinausko paveiksluose.
Žvelgiant į linkstančius rožinius krūmus, juntamas nematomas vėjo dvelksmas stimuliuoja prisiminimą apie saldžiausią gyvenime uostą kvapą. Mechanika autoriaus paveiksluose, rodos, niekados nedvokė išmetamosiomis dujomis ir neteršė aplinkos nepaisant kiek sunkių fragmentų pritapyta mašinoje ir aplink. Nesvarbu kiek skirtingų spalvų, elementų, temų, asociacijų naudoja autorius darbai vis tiek atrodo švarūs ir lengvi – sklandantys ore.
Sunku slėpti norą atsiplėšti nuo kasdienybės, ypač vasaros laikotarpiu. Sveiki atvykę į Modesto Malinausko fantasmagorinį pasaulį. (Monika Valatkaitė)

	
	
	
	
	

	Data, laikas
	Edukacija
	Vieta
	Atsakingas asmuo
	Aprašas

	8 d. 
	Velykinė edukacinė popietė
	Kaišiadorių vaikų darželis ,,Žvaigžditė”
	Valerija Jankauskienė
	Tradicinė edukacinė popietė, kurioje darželio auklėtiniai supažindinami su Velykų papročiais

	
	
	
	
	

	Data, laikas
	Kolektyvo išvyka
	Vieta
	Atsakingas asmuo
	Aprašas

	1d.
	Folkloro kolektyvas ,,Verpeta” dalyvauja tradciniame Velykų renginyje
	Lietuvos liaudies buities muziejus
	Valerija Jankauskienė
	Tradicinis muziejaus renginys, skirtas Velykų papročiams ir tradicijoms

	27-28 d.
	Folkloro kolektyvas ,,Verpeta” dalyvauja jurginių festivalyje ,,Jurgi, paimk raktus”
	Palangos miestas
	Valerija Jankauskienė
	Tai tradicinis Jurginių festivalis. Dabartinių Jurginių pagrindas – iš seniausių laikų likę ir šiandien vietos išskirtinumą parodantys papročiai: iškilmingos eitynės iki Birutės kalno, pamaldos prie Šv. Jurgio koplyčios, žirgų pasirodymai, tikėjimas, kad smagiai pagarbinus Šv. Jurgį kovotoją, ne tik žemdirbių globėją, nugalimas ligų, bado ir kitų negerovių drakonas, o Jurginių giesmės, dainos, rateliai turi magiškos galios.



